Золочев (қала)

Золочев () — Украинаның Львов облысындағы қала. Золочев ауданының және Золочев қалалық қауымдастығының әкімшілік орталығы.
2025 жылы Золочев қаласының халқы 24 144 адамды құрады.

 Географиялық орналасуы 
Львовтан 70 км жерде Золочевка өзенінің (Бугтың саласы) сол жағалауында орналасқан. Львов-Тернополь желісіндегі теміржол стансасы.

 Ең жақын қалалар және оларға дейінгі қашықтық 
Золочев - шағын қала. Ол өз елінде халық саны бойынша 122-ші орында (Украина), облыста 10-шы орында (Львов облысы). Әлемдегі барлық қалалар арасындағы орны: шамамен 16059 орын.

Ең жақын қалалар және оларға дейінгі қашықтық: Зборов (23 км), Буск (26 км), Глиняны (27 км), Перемышляны (28 км), Броды (36 км), Бережаны (40 км), Радивилов (44 км), Бибрка (46 км), Рогатин (48 км), Почаев (49 км), Каменка-Бугская (51 км), Винники (54 км), Радехов (55 км), Тернополь (57 км), Дубляны (58 км), Ходоров (61 км), Львов (62 км), Подгайцы (62 км), Бурштын (63 км), Берестечко (63 км).

 Тарихы 
Қала туралы алғашқы жазбаша дерек 1441 жылы поляк королі Владислав магнат Ян Сенинскийге бірнеше ондаған ауылдарды берген кезден басталады. Олардың қатарында Золочев ауылы да аталды. Кейінірек Золочивтің иелері де Струмило, Гурко, Зборовский, Собески және т.б. жанұяларынан шыққан әртүрлі поляк феодалдары болды.

XV ғасырдың аяғынан бастап бұл елді мекен Батыс Подольяның маңызды сауда орталығына айналды. 1523 жылы 15 наурызда Золочев Магдебург құқығын алады, ол арқылы қала өзін-өзі басқаруға көшеді. Золочев сонымен қатар қамал-бекініс болды және Львовтың алға қорғаныс позициясында маңызды орын алды. 1834 жылы бекініс Аустрия үкіметінің мемлекеттік меншігіне айналды. Қамал әлі күнге дейін тұр. Мұнда кәсіптік лицей орналасқан.

1532 жылы Золочев феодал Андрей Гурканың меншігі болды, ол тұрғындарды 14 жыл бойы салықтан босатуға мәжбүр болды. Өйткені, татарлар мен түріктердің жиі соғысып, шабуылдарынан әлсіреген қала сол кезде құлдырай бастады.

1705 жылы Золочевке швед басқыншылары шабуыл жасады. XVIII ғасырда қалада өнеркәсіп дамыды. Мұнда ағаш кесетін зауыт, кірпіш зауыты, шыны, мәрмәр өндіретін шахта, бірнеше спирт зауыттары және т. б. салынды. 1789 жылы қалада ұлдарға, ал 1852 жылы қыздарға арналған мемлекеттік бастауыш мектеп ашылды, онда оқыту поляк тілінде жүргізілді. 

1782 жылы Аустрия Галисияны басып алғаннан кейін Золочев Золочев ауданының орталығы болды. 1871 жылы Золочевті Львовпен байланыстыратын темір жол құрылысының аяқталуы қала өнеркәсібінің дамуына ықпал етіп, басқа қалалардың нарықтарына тауарларға жол ашты.

Бірінші дүниежүзілік соғыс кезінде Золочев аустрия-венгр және неміс басқыншыларынан көп зардап шекті. 1920 жылдың қазан айының соңында Золочив Польша құрамына ауысты.

1939 жылы 18 қыркүйекте Золочев бүкіл Батыс Украина сияқты Украина КСР-інің құрамына енді.

1941 жылы 29 маусымда Золочивті фашистік әскерлер басып алды. 1944 жылы 18 шілдеде Бірінші Украина майданының әскерлері Золочевті фашистік басқыншылардан азат етті.

 Өндіріс орындары 
Қалада 20 өнеркәсіп кәсіпорны жұмыс істейді, оның ішінде тамақ өнеркәсібінде 5, электроника, жеңіл өнеркәсіп 4 және т.б. Сонымен қатар, 300 мемлекеттік емес кәсіпорын бар.

 Көрікті жерлері 
Золочив сарайы.
Ескі қала зираты.
Богородицы Успен шіркеуі (XVIII ғ.).
Воскресения Христа шіркеуі (XVII ғ. басы).
Василиан монастыры (XVI ғ.).
Әулие Николай шіркеуі (XVI ғасыр).
Блаженный Николай Чарнецкий ғибадатханасы (ХХІ ғ. басы).
Синагога (XVIII ғасыр, II дүниежүзілік соғыс кезінде жойылды).

 Галерея 

 Дереккөздер 

Санат:Украина қалалары
Санат:Львов облысы қалалары